ddrg/super_eurlex huggingface dataset:
FI Euroopan unionin virallinen lehti C 327/28

Valitus, jonka Euroopan yhteisöjen komissio on tehnyt 10.9.2008 virkamiestuomioistuimen asiassa F-76/07, Birkhoff v. komissio, 8.7.2008 antamasta tuomiosta

(Asia T-377/08 P)

(2008/C 327/54)

Oikeudenkäyntikieli: saksa

Asianosaiset

Valittaja: Euroopan yhteisöjen komissio (asiamiehet: J. Currall ja B. Eggers)

Muu osapuoli: Gerhard Birkhoff (Weitnau, Saksa)

Vaatimukset

— Virkamiestuomioistuimen 8.7.2008 asiassa F-76/07, Birkhoff v. komissio, antama tuomio on kumottava

— kantaja on velvoitettava korvaamaan virkamiestuomioistuimessa aiheutuneet oikeudenkäyntikulut sekä valituskulut.

Oikeudelliset perusteet ja pääasialliset perustelut

Kyse on valituksesta virkamiestuomioistuimen asiassa F-76/07 8.7.2008 antamasta tuomiosta, jolla kumottiin maksutoimiston päätös, jonka mukaan pyörätuolin hankintaa ei korvata kaksi vuotta viimeisimmän uuden pyörätuolin hankkimisen jälkeen, koska hankinta ei ole välttämätön.

Valittaja esittää valituksensa perusteluna ensiksi, että tuomiossa määritellään uudelleen asiantuntijalääkärin ja lääketieteellisen lautakunnan harkintavallan laajuus voimassa olevan yhteisön oikeuden vastaisesti, kun sen mukaan vain riippumattomilla lääkäriyhteisöillä voi olla tällaista harkintavaltaa.

Toiseksi tuomiossa katsotaan valittajan mukaan, ettei käytännössä kulujen välttämättömyyden arvioinnissa tärkeillä lääketieteellisen lautakunnan kannanotoilla ole mitään merkitystä, kun siinä esitetään, että tämä elin on vain neuvoa antava eikä sen kannanottoja julkaista. Tämä on vastoin Euroopan yhteisöjen virkamiesten sairausvakuutusjärjestelmää koskevista yhteisistä määräyksistä, sellaisina kuin ne ovat 22.3.2004, annettua vakiintunutta oikeuskäytäntöä. Kannanotoilla olisi lisäksi kumottavissa olevan oletuksen asema kustannusten välttämättömyyden osalta.

Lisäksi valittaja väittää, että tosiasioita on vääristelty tai että tosiseikkojen ja riidan kohteen oikeudellisessa arvioinnissa on tehty virheitä, sekä että velvollisuutta perustella tuomio on rikottu, kun oleellinen osa päätöksestä on todettu mitättömäksi.
FI Euroopan unionin virallinen lehti C 313/37

Kanne 15.9.2008 — Nadine Trautwein Rolf Trautwein v. SMHV (hevosta esittävä merkki)

(Asia T-386/08)

(2008/C 313/67)

Oikeudenkäyntikieli: saksa

Asianosaiset

Kantaja: Nadine Trautwein Rolf Trautwein GbR, Research Development (Leopoldshöhe, Saksa) (edustajat: asianajajat C. Czychowski, A. Nordemann ja A. Dustmann)

Vastaaja: sisämarkkinoiden harmonisointivirasto (tavaramerkit ja mallit)

Vaatimukset

— Sisämarkkinoiden harmonisointiviraston (tavaramerkit ja mallit) ensimmäisen valituslautakunnan 7.7.2008 tekemä päätös asiassa R 1730/2007-1 ja tutkijan 25.9.2007 tekemä päätös on kumottava ja

— yhteisön tavaramerkkiä koskeva hakemus N:o 4829354 on julkaistava.

— Vastaaja on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Haettu yhteisön tavaramerkki: Hevosta esittävä merkki luokkaan 18, 25 ja 31 kuuluvia tavaroita varten — hakemus N:o 4 829 354

Tutkijan päätös: Hakemuksen hylkääminen

Valituslautakunnan ratkaisu: Valituksen hylkääminen

Kanneperusteet: Neuvoston asetuksen N:o 40/94 7 artiklan 1 kohdan b ja c alakohdan rikkominen, koska haettu tavaramerkki ei ole välittömästi kuvaileva eikä yksinomaan kuvaileva ilmaisu, ja sillä on vaadittava erottamiskyky.
FI Euroopan unionin virallinen lehti C 313/46

Kanne 1.10.2008 — Bulur Giyim Sanayi ve Ticaret Sirketi v. SMHV — Denim (VIGOSS)

(Asia T-431/08)

(2008/C 313/84)

Kannekirjelmän kieli: englanti

Asianosaiset

Kantaja: Bulur Giyim Sanayi te Ticaret Sirketi (Istanbul, Turkki) (edustaja: asianajaja R. Böhm)

Vastaaja: sisämarkkinoiden harmonisointivirasto (tavaramerkit ja mallit) (SMHV)

Vastapuoli valituslautakunnassa: A & V Denim Inc. (New York, Yhdysvallat)

Vaatimukset

— On kumottava sisämarkkinoiden harmonisointiviraston (tavaramerkit ja mallit) toisen valituslautakunnan asiassa R 1366/2007-2 18.7.2008 tekemä päätös siltä osin kuin siinä hylätään kantajan tekemä valitus väiteosaston 26.6.2007 tekemästä päätöksestä väitemenettelyssä N:o B 923 005

— SMHV on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Yhteisön tavaramerkin hakija: Bulur Giyim Sanayi ve Ticaret Sirketi

Haettu yhteisön tavaramerkki: Sanamerkki VIGOSS luokkiin 14, 18 ja 25 kuuluville tavaroille

Sen tavaramerkki- tai merkkioikeuden haltija, johon väitemenettelyssä on vedottu: kantaja

Tavaramerkki- tai merkkioikeus, johon väitemenettelyssä on vedottu: Kansainvälinen kuvamerkki N:o 771 374 VIGOSS, joka on rekisteröity luokkaan 25 kuuluville tavaroille

Väiteosaston ratkaisu: Vaatimuksen osittainen hylkääminen

Valituslautakunnan ratkaisu: Riidanalaisen päätöksen osittainen kumoaminen ja vaatimuksen hylkääminen muilta osin

Kanneperusteet: Neuvoston asetuksen N:o 40/94 8 artiklan 1 kohdan b alakohdan rikkominen siltä osin kuin valituslautakunta ei ole ottanut huomioon kaikkia asiaan kuuluvia tekijöitä arvioidessaan riidanalaisten tavaramerkkien sekaannusvaaraa.
FI Euroopan unionin virallinen lehti C 285/49

Kanne 5.9.2008 — Abouchar v. komissio

(Asia T-367/08)

(2008/C 285/89)

Oikeudenkäyntikieli: ranska

Asianosaiset

Kantaja: Michel Abouchar (Dakar, Senegal) (edustajat: asianajajat B. Dubreuil Basire ja J.-J. Lorang)

Vastaaja: Euroopan yhteisöjen komissio

Vaatimukset

— Komission/EKR toimihenkilöiden on todettava syyllistyneen tehtäviään hoitaessaan virheisiin,

— komission/EKR on todettava rikkoneen EY 155 artiklaa ja neljännen Lomén yleissopimuksen 311 artiklaa sekä loukanneen hyvää hallintoa, huolenpitovelvollisuutta ja luottamuksensuojaa koskevia yleisiä periaatteita,

— kyseisten virheiden on todettava aiheuttaneen suoraan vahinkoa kantajalle, ja komissio/EKR on velvoitettava maksamaan yhteisvastuullisesti kantajalle, kun kaikki vahingon syyt luetaan yhteen, vahingonkorvauksena 4 500 000 euron suuruinen summa,

— komissio/EKR on velvoitettava maksamaan kantajalle 100 000 euron suuruinen summa kuluista, joita ei yleensä voida lukea oikeudenkäyntikuluihin ja joita kantajalle on aiheutunut, ja

— komissio on velvoitettava korvaamaan kaikki oikeudenkäyntikulut.

Oikeudelliset perusteet ja pääasialliset perustelut

Kantaja pyrkii sopimussuhteen ulkopuolista vastuuta koskevan kanteensa nojalla siihen, että ensimmäisen oikeusasteen tuomioistuin toteaa komission rikkoneen kuudennen ja seitsemännen Euroopan kehitysrahaston (jäljempänä EKR) toteuttamiseksi annettuja varainhoitoasetuksia ja Afrikan, Karibian ja Tyynenmeren (AKT) valtioiden sekä yhteisön välillä tehtyjä yleissopimuksia eli niin kutsuttuja Lomé III — ja Lomé IV -yleissopimuksia (1) hoitaessaan EKR:n varoja pienten ja keskisuurten yritysten hyväksi Saint-Louisin alueella Senegalissa toteutetun rahoitushankkeen osalta.

Esillä olevassa asiassa kantaja, joka on saanut lainan tukikelpoisella alueella toteutettavaan puutarhanviljelyhankkeeseen, katsoo, että hallinnointivirheet ja varojen väärinkäyttö, joihin komission toimihenkilöt ovat väitetysti syyllistyneet, ovat johtaneet siihen, että sen Euroopan kehitysrahaston yhteydessä käynnistämä maataloushanke on välittömästi lamaantunut.

Kantaja vetoaa lähtökohtaisesti kahteen sellaiseen komission laiminlyöntiin, jotka voivat synnyttää yhteisön sopimuksen ulkopuolisen vastuun. Tarkemmin sanottuna kantaja väittää yhtäältä, että toimihenkilöt ovat tehneet virheitä tehtäviään hoitaessaan, ja toisaalta, että komission myöntämän rahoituksen valvonta on laiminlyöty, EY 155 artiklaa ja neljännen Lomén yleissopimuksen 311 artiklaa on rikottu sekä hyvää hallintoa, huolenpitovelvollisuutta ja luottamuksensuojaa koskevia yleisiä periaatteita on loukattu.

(1) Lomén yleissopimus on 23.6.2000 lukien korvattu Cotonoun sopimuksella (EYVL L 317, s. 3). Kantaja viittaa kuitenkin kanteessaan edelleen Lomé III ja IV -yleissopimuksiin.
FI Euroopan unionin virallinen lehti C 301/56

Kanne 22.9.2008 — Italia v. komissio

(Asia T-426/08)

(2008/C 301/94)

Oikeudenkäyntikieli: italia

Asianosaiset

Kantaja: Italian tasavalta (edustaja: avvocato dello Stato P. Gentili)

Vastaaja: Euroopan yhteisöjen komissio

Vaatimukset

— Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) maksettavien jäsenvaltioiden tiettyjen menojen jättämisestä yhteisörahoituksen ulkopuolelle tehty päätös 8/VII/2008 N:o K(2008) 3411 lopullinen, joka on annettu tiedoksi 11.7.2008, on kumottava siltä osin, kuin sillä tehdään Italian osalta tiettyjä rahoitusoikaisuja.

Oikeudelliset perusteet ja pääasialliset perustelut

Komissio on riidanalaisella päätöksella jättänyt EMOTR:sta maksettavan yhteisörahoituksen ulkopuolelle Italian valtion neljä menoryhmää varainhoitovuosilta 2001–2006. Tarkemmin ottaen kyse on oikaisuista, jotka koskevat hedelmien, kasvisten ja sokerin tiettyjä vientitukia, tukia sitrushedelmien jalostukseen varainhoitovuosina 2004 ja 2005, sellaisiin maitotuotteisiin sovellettavan lisämaksun määrää, joiden tuotannossa ja markkinoillesaattamisessa oli ylitetty niille annetut kiintiöt markkinointivuosina 2002–2003 ja varainhoitovuosiin 2004, 2005 ja 2006 liittyviä pinta-ala/kylvötukia.

Kantaja vetoaa vaatimustensa tueksi siihen, että tarkastukset on suoritettu asianmukaisesti.

Kantaja väittää, että perusteluvelvollisuutta ja suhteellisuusperiaatetta on loukattu ja että maito- ja maitotuotealan lisämaksusta annetun neuvoston asetuksen (EY) N:o 3950/92 soveltamista koskevista yksityiskohtaisista säännöistä 9.7.2001 annetun komission asetuksen (EY) N:o 1392/2001 (1) 11, 12 ja 14 artiklaa, yhteisen maatalouspolitiikan rahoituksesta 17.5.1999 annetun neuvoston asetuksen (EY) N:o 1258/1999 (2) 7 artiklan 4 kohtaa, yhteisen maatalouspolitiikan rahoituksesta 21.6.2005 annetun neuvoston asetuksen (EY) N:o 1290/2005 (3) 31 artiklaa, tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun neuvoston asetuksen (ETY) N:o 3508/92 soveltamista koskevista yksityiskohtaisista säännöistä 11.12.2001 annetun komission asetuksen (EY) N:o 2419/2001 (4) 22 ja 30 artiklaa ja yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä 21.4.2004 annetun komission asetuksen (EY) N:o 796/2004 (5) 50, 51 ja 30 artiklaa on rikottu.

(1) EYVL L 187, 10.7.2001, s. 19.

(2) EYVL L 160, 26.6.1999, s. 103.

(3) EUVL L 209, 11.8.2005, s. 1.

(4) EYVL L 327, 12.12.2001, s. 11.

(5) EUVL L 141, 30.4.2004, s. 18.
FI Euroopan unionin virallinen lehti C 171/40

Kanne 28.4.2008 — Paroc v. SMHV — (INSULATE FOR LIFE)

(Asia T-157/08)

(2008/C 171/76)

Kannekirjelmän kieli: englanti

Asianosaiset

Kantaja: Paroc Oy/AB (Vantaa, Suomi) (edustaja: asianajaja J. Palm)

Vastaaja: sisämarkkinoiden harmonisointivirasto (tavaramerkit ja mallit) (SMHV)

Vaatimukset

— Sisämarkkinoiden harmonisointiviraston (tavaramerkit ja mallit) toisen valituslautakunnan asiassa R 0054/2008-2 21.2.2008 tekemä päätös on kumottava, ja

— SMHV on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Haettu yhteisön tavaramerkki: Sanamerkki ”INSULATE FOR LIFE” luokkiin 6, 17, 19 ja 37 kuuluvia tavaroita ja palveluja varten — hakemus nro 593 2827

Tutkijan päätös: Hakemuksen hylkääminen kaikkien tavaroiden ja palvelujen osalta

Valituslautakunnan ratkaisu: Valituksen hylkääminen

Kanneperusteet: Neuvoston asetuksen N:o 40/94 7 artiklan 1 kohdan b alakohtaa on rikottu, koska merkillä on rekisteröinnin edellytyksenä oleva vähimmäiserottamiskyky.
FI Euroopan unionin virallinen lehti C 183/24

Kanne 13.5.2008 — DEI v. komissio

(Asia T-169/08)

(2008/C 183/47)

Oikeudenkäyntikieli: kreikka

Asianosaiset

Kantaja: Dimosia Epicheirisi Ilektrismou A.E. (Ateena, Kreikka) (edustaja: asianajaja P. Anestis)

Vastaaja: Euroopan yhteisöjen komissio

Vaatimukset

— Riidanalainen päätös on kumottava.

— Komissio on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Tällä kanteellaan kantaja vaatii kumottavaksi komission 5.3.2008 tekemän päätöksen C(2008) 824 lopullinen, joka koskee Helleenien tasavallan Dimosia Epicheirisi Ilektrismoulle myöntämiä ruskohiilen louhintaa koskevia oikeuksia tai näiden oikeuksien voimassapitämistä.

Kantaja esittää seuraavat kumoamisperusteet:

Kantaja esittää ensinnäkin, että vastaaja on tehnyt oikeudellisen virheen soveltaessaan EY 86 artiklan 1 kohtaa yhdessä EY 82 artiklan kanssa ja että se on tehnyt ilmeisen arviointivirheen.

Kantaja esittää erityisesti, että vastaaja on tehnyt virheen ensinnäkin relevanttien markkinoiden määrittelyssä; toiseksi soveltaessaan määräävän aseman laajentamisen teoriaa, koska se ei ole ottanut huomioon sitä, että vaikka kyse olisi julkisista yhtiöistä, laajennuksen on perustuttava valtion toimiin, joilla myönnetään yksinoikeuksia tai erityisoikeuksia; kolmanneksi siksi, että Kreikan lainsäädäntö, jonka perusteella kantaja sai oikeudet hyödyntää ruskohiiltä, ei johda tilanteeseen, jossa kilpailijoilla olisi erilaiset mahdollisuudet; neljänneksi siksi, että edellä mainittu lainsäädäntö ei johda siihen, että kantajan määräävä asema sähkön tukkumarkkinoilla säilyisi tai vahvistuisi, ja viidenneksi siksi, että vastaaja on tehnyt ilmeisen arviointivirheen, kun se ei ole ottanut huomioon Kreikan sähköenergiamarkkinoiden viimeaikaisia kehitystapahtumia siltä osin kuin niillä oli merkitystä sen osoittamiseksi, ettei kyseessä ollut lainsäädännön rikkominen.

Järjestyksessä toisena esitetyn kumoamisperusteen osalta kantaja väittää, että vastaaja ei ole noudattanut EY 253 artiklassa asetettuja perusteluja koskevia sääntöjä tehdessään riidanalaisen päätöksen.

Kolmannen kumoamisperusteen osalta kantaja vetoaa siihen, että riidanalainen päätös loukkaa oikeusvarmuuden, luottamuksensuojan ja omistusoikeuden suojan yleisiä periaatteita. Lisäksi kantaja katsoo, että ensimmäisen oikeusasteen tuomioistuimen tehtävänä on arvioida, missä määrin vastaaja on käyttänyt toimivaltaansa väärin.

Lopuksi kantaja esittää neljännen kumoamisperusteen osalta, että vastaaja ei ole noudattanut suhteellisuusperiaatetta siltä osin kuin kyse on riidanalaisessa päätöksessä ehdotetuista oikaisutoimista.
—

On kumottava hankintamenettelyä numero EuropeAid/126111/C/SER/CY, joka koskee sopimuksen nimeltä ”Technical Assistance to support the ongoing reform of the primary and secondary education sector” tekemistä, koskeva ilmoitus, joka julkaistiin ainoastaan englannin kielellä sivulla http://ec.europa.eu/europaid/tender/data/ 14.12.2007 tai sen tienoilla, ja kyseisen ilmoituksen 5 artikla ja 28 artiklan 2 kohta
FI Euroopan unionin virallinen lehti C 171/46

Kanne 16.5.2008 — Tay Za v. neuvosto

(Asia T-181/08)

(2008/C 171/87)

Oikeudenkäyntikieli: englanti

Asianosaiset

Kantaja: Pye Phyo Tay Za (Yangoon, Myanmar) (edustajat: D. Anderson, QC, barrister M. Lester ja solicitor G. Martin)

Vastaaja: Euroopan unionin neuvosto

Vaatimukset

— 25.2.2008 annettu asetus 194/2008 on kumottava kokonaan tai kantajaa koskevilta osin

— neuvosto on velvoitettava korvaamaan tästä kanteesta aiheutuvat oikeudenkäyntikulut.

Oikeudelliset perusteet ja pääasialliset perustelut

Kantaja vaatii asetuksen (EY) N:o 194/2008 (1) kumoamista kantajaa koskevilta osin ja esittää kanteensa tueksi seuraavat neljä kanneperustetta:

Kantaja väittää ensinnäkin, että asetus on vailla oikeudellista perustetta. Kantaja väittää tältä osin, että EY 60 artiklassa tai EY 301 artiklassa ei kummassakaan anneta neuvostolle toimivaltaa jäädyttää kokonaisuudessaan sellaisen henkilön varoja, joka ei ole sidoksissa Burman/Myanmarin sotilashallintoon. Kantaja esittää toiseksi, että asetuksessa on laiminlyöty EY 253 artiklan mukainen perusteluvelvollisuus. Asetuksessa ei kantajan mukaan nimittäin perustella hänen nimensä sisällyttämistä kyseisen asetuksen liitteessä VI, jossa luetellaan Burman hallituksen jäsenet ja heitä lähellä olevat henkilöt, olevaan J kohtaan. Lisäksi yhteisessä kannassa N:o 2006/318/YUTP (2), jossa jäsenvaltioita edellytetään estämään kantajan pääsy ja passitus alueelleen, ei siinäkään väitetysti perustella kantajan sisällyttämistä mainittuun luetteloon vaan ainoastaan mainitaan hänen nimensä otsikon ”Valtion talouspoliittista tukea saavat henkilöt” alla. Kantaja väittää kolmanneksi, että asetuksella loukataan hänen perusoikeuksiaan, koska sillä väitetysti puututaan kohtuuttomalla tavalla hänen oikeuteensa nauttia rauhassa omaisuudestaan sekä hänen oikeuteensa oikeudenmukaiseen oikeudenkäyntiin ja oikeuteensa tehokkaaseen oikeussuojaan. Neljänneksi kantaja katsoo, että asetus loukkaa suhteellisuusperiaatetta.

(1) Burmaan/Myanmariin liittyvien rajoittavien toimenpiteiden uusimisesta ja lujittamisesta sekä asetuksen (EY) N:o 817/2006 kumoamisesta 25.2.2008 annettu neuvoston asetus (EY) N:o 194/2008 (EUVL L 66, s. 1).

(2) Burmaan/Myanmariin kohdistettavien rajoittavien toimenpiteiden uusimisesta 27.4.2006 hyväksytty neuvoston yhteinen kanta 2006/318/YUTP (EUVL L 116, s. 77), jota on jatkettu 30.4.2009 saakka 29.4.2008 hyväksytyllä neuvoston yhteisellä kannalla 2008/349/YUTP (EUVL L 116, s. 57).
b)

Natura 2000 -verkosto on luontodirektiivin 3 artiklan mukaan yhtenäinen eurooppalainen suojelualueverkosto, jolla pyritään suotuisan suojelutason takaamiseen siten kuin se on direktiivissä määritelty. Verkoston yhtenäisyys taataan ja suotuisan suojelun tason tavoite saavutetaan sillä, että alueiden valintaa koskeva direktiivin 4 artikla ja liite III ovat aineellisoikeudellisesti yksityiskohtaisina teknisinä sääntöinä sekä jäsenvaltioita että komissiota sitovia. Alueita ei voi valita SCI-alueeksi noudattamatta niitä kummassakin vaiheessa. Alueet on yhtenäiseksi tavoitteeksi asetetun suotuisan suojelutason johdosta valittava kustakin jäsenvaltiosta yhtenäisin, luontodirektiivin 4 artiklan ja liitteen III mukaisin kriteerein.
—

On kumottava hankintamenettelyä numero EuropeAid/125242/C/SER/CY, joka koskee sopimuksen nimeltä ”Technical Assistance to support implementation of the rural development sector programme” tekemistä, koskeva ilmoitus, joka julkaistiin ainoastaan englannin kielellä sivulla http://ec.europa.eu/europaid/tender/data/ 6.12.2007 tai sen tienoilla, ja kyseisen ilmoituksen 5 artikla ja 28 artiklan 2 kohta
—

vastaaja on velvoitettava korvaamaan kantajalle vahinko, joka sille aiheutui 4.4.2003 tehdystä komission päätöksestä 2003/245/EY siltä osin kuin kyseisellä päätöksellä sääntöjenvastaisesti hylättiin Irlannin pyyntö MFV Atlantean -nimisen aluksen kapasiteetin lisäämiseksi; kyseisen vahingon määrä on 7 419 522 euroa, sillä varauksella, että vahingon määrä päivitetään oikeudenkäynnin aikana koron, jota on maksettava 4.4.2003 alkaen siihen saakka, kunnes asia on lopullisesti ratkaistu, sekä viivästyskoron, jota on maksettava siinä tapauksessa, että kyseisten määrien maksaminen tuomion julistamisen jälkeen viivästyy, tavoin
FI Euroopan unionin virallinen lehti C 107/27

Kanne 24.1.2008 — Shetland Islands Council v. komissio

(Asia T-44/08)

(2008/C 107/46)

Oikeudenkäyntikieli: englanti

Asianosaiset

Kantaja: Shetland Islands Council (Lerwick, Yhdistynyt kuningaskunta) (edustajat: barrister E. Whiteford, solicitor R. Murray ja R. Thompson, QC)

Vastaaja: Euroopan yhteisöjen komissio

Vaatimukset

— päätöksen 1 artiklan 2 kohdan ja 3–5 artiklan kumoaminen

— tästä kanteesta aiheutuneiden kulujen korvaaminen.

Oikeudelliset perusteet ja pääasialliset perustelut

Kantaja on julkinen viranomainen, joka maksaa tukea kalastussektorille erilaisista tukiohjelmista koostuvien kahden yleisen tukijärjestelmän puitteissa: kalastus- ja kalanjalostusalan tuki, (Aid to the Fish Catching and Processing Industry) ja kalanviljelyalan tuki (Aid to the Fish Farming Industry). Yksi näistä ohjelmista oli uusien osakkeenomistajien tuki (First Time Shareholders Scheme). Komissio piti tukea, jota Yhdistynyt kuningaskunta tämän järjestelmän perusteella myönsi, soveltumattomana yhteismarkkinoille siltä osin, kun sen perusteella myönnettiin tukea uuden osakkuuden hankkimiseksi käytetystä kalastusaluksesta.

Kanteellaan kantaja pyrkii siihen, että Yhdistyneessä kuningaskunnassa käytössä olevasta uusien osakkeenomistajien tukijärjestelmästä 13.11.2007 tehty komission päätös C 39/2006 (ex NN 94/2005) osittain kumottaisiin EY 230 artiklan nojalla. Erityisesti kantaja vaatii 1 artiklan 2 kohdan sekä 3–5 artiklan kumoamista seuraavilla perusteilla:

1) Komissio teki oikeudellisen virheen todetessaan, että kaikki tuet, jotka myönnetään, kun uuden osakkuuden hankkimiseksi käytetystä kalastusaluksesta, ovat yhteismarkkinoille soveltumattomia ja että ne on maksettava takaisin.

2) Komissio teki oikeudellisen virheen todetessaan, että tällaisten tukien takaisinperintä on: a) neuvoston asetuksen (EY) N:o 659/1999 (1) 14 artiklan 1 kohdan; ja b) oikeusvarmuutta, perusteltujen odotusten suojaa ja yhdenvertaista kohtelua koskevien yleisten oikeusperiaatteiden mukaista.

(1) Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).
—

valtiontuesta C 36/A/2006 (ex NN 38/2006), jonka Italia on myöntänyt ThyssenKrupp-, Cementir- ja Nuova Terni Industrie Chimiche -nimisille yhtiöille 20.11.2007 tehty komission päätös K(2007) 5400 lopullinen, joka on tiedoksiannettu 21.11.2007, on kumottava.
—

EY 81 artiklaa on rikottu ja perusteluvelvollisuus on laiminlyöty, kun Enin on virheellisesti katsottu olevan vastuussa tytäryhtiön teoista. Tältä osin todetaan, että emoyhtiön ei voida katsoa olevan vastuussa pelkästään sillä perusteella, että se omistaa tytäryhtiön koko pääoman, ja että vastaaja ei arvioinut oikein seikkoja, jotka osoittavat, että tytäryhtiö on tosiasiallisesti riippumaton emoyhtiöstään.
FI Euroopan unionin virallinen lehti C 64/58

Kanne 7.1.2008 — Kwang Yang Motor v. SMHV — Honda Giken Kogyo (polttomoottorin kuvaus)

(Asia T-11/08)

(2008/C 64/94)

Kannekirjelmän kieli: englanti

Asianosaiset

Kantaja: Kwang Yang Motor Co. Ltd (Kaohsiung City, Taiwan) (edustajat: lakimies P. Rath ja lakimies W. Festl-Wietek)

Vastaaja: sisämarkkinoiden harmonisointivirasto (tavaramerkit ja mallit)

Vastapuoli valituslautakunnassa: Honda Giken Kogyo Kabushiki Kaisha Co. Ltd (Tokio, Japani)

Vaatimukset

— SMHV:n kolmannen valituslautakunnan asiassa R 1380/2006-3 8.10.2007 tekemä päätös, joka on annettu tiedoksi kantajan edustajille 30.10.2007, on kumottava.

— SMHV on velvoitettava korvaamaan oikeudenkäyntikulut ensimmäisen oikeusasteen tuomioistuimessa ja valituslautakunnassa.

Oikeudelliset perusteet ja pääasialliset perustelut

Rekisteröity yhteisömalli, jonka mitättömäksi julistamista on vaadittu: Polttomoottorin rekisteröity yhteisömalli — yhteisömalli N:o 000 163 290 — 0002

Yhteisömallin haltija: Kantaja

Yhteisömallin mitättömäksi julistamista koskevan vaatimuksen esittäjä: Honda Giken Kogyo Kabushiki Kaisha Co. Ltd

Mitättömäksi julistamista koskevan vaatimuksen esittäjän mallioikeus: Yhdysvalloissa rekisteröity polttomoottorin malli — patentti N:o D 282 071

Mitättömyysosaston ratkaisu: Mitättömäksi julistamista koskeva vaatimus hylättiin kokonaisuudessaan

Valituslautakunnan ratkaisu: Mitättömyysosaston ratkaisu kumottiin ja mallioikeus julistettiin mitättömäksi

Kanneperusteet: Yhteisömallista annetun neuvoston asetuksen (EY) N:o 6/2002 4 ja 6 artiklan rikkominen

Kantaja väittää, että polttomoottorin suunnittelijoiden vapaus kaventuu malleihin, jotka täyttävät toiminnallisuuden vaatimuksen. Koska teollisuudenalan kehitys on lisäksi lähes täysin jo tapahtunut, suunnittelijoiden on sitäkin vaikeampaa tuottaa kyseisellä alalla sellaisia vaihtoehtoja, joista syntyy täysin erilainen kokonaisvaikutelma heikentämättä mallin toimivuutta. Näin ollen kantajan mukaan pienimmätkin yksityiskohdat on otettava huomioon, kun arvioidaan mallin yksilöllisyyttä.

Kantaja väittää lisäksi, että se on kuitenkin onnistunut säilyttämään haastavan mallin toiminnallisuuden sekä myös sen tekniset ominaisuudet ja samanaikaisesti antanut sen olennaisille osille yksilöllisen luonteen.